P6_TA(2005)0253

2/2005. számú költségvetés-módosítási tervezet

Az Európai Parlament állásfoglalása az Európai Unió 2005-ös pénzügyi évre vonatkozó, 2/2005. számú költségvetés-módosítási tervezetéről (9491/2005 - C6-0172/2005 - 2005/2045(BUD))

Az Európai Parlament,

- tekintettel az EK-Szerződés 272. cikkére és az Euratom-Szerződés 177. cikkére,

- tekintettel az Európai Közösségek [1] általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom, tanácsi rendeletre és különösen annak 37. és 38. cikkére,

- tekintettel az Európai Uniónak a 2005-ös pénzügyi évre vonatkozó, 2004. december 16-án véglegesen elfogadott általános költségvetésére [2],

- tekintettel az Európai Parlament, a Tanács és a Bizottság közötti, a költségvetési fegyelemről és a költségvetési eljárás javításáról szóló 1999. május 6-i intézményközi megállapodásra [3],

- tekintettel az Európai Uniónak a Bizottság által 2005. március 30-án előterjesztett, 2005-ös pénzügyi évre vonatkozó, 2/2005. számú költségvetés-módosítási előzetes tervezetére (SEC(2005)0421),

- tekintettel a Tanács által 2005. március 30-án megállapított 2/2005. számú költségvetés-módosítási tervezetére (9491/2005 - C6-0172/2005),

- tekintettel eljárási szabályzata 69. cikkére és IV. mellékletére,

- tekintettel a Költségvetési Bizottság jelentésére (A6-0190/2005),

A. mivel a személyzet 2004-es fizetéskiigazítása a vártnál alacsonyabb volt,

B. mivel a költségvetési hatóság kérte az intézményeket, hogy a fizetéskiigazítás eredményeképpen nyújtson be becsléseket igazgatási kiadásaik kiigazítása céljából;

C. mivel a költségvetési hatóság 2004. november 25-i nyilatkozatában [4] azt kérte, hogy a szóban forgó költségvetési módosításban kizárólag az intézmények fizetések és nyugdíjak éves kiigazításából eredő igazgatási kiadásaira vonatkozó előirányzatai szerepeljenek;

D. mivel a bizottsági javaslat a fizetéskiigazításhoz nem kapcsolódó igazgatási kérdéseket is magában foglalt;

1. egyetért az Európai Parlament, a Tanács, a Bíróság, a Számvevőszék, az Európai Gazdasági és Szociális Bizottság, a Régiók Bizottsága, az európai ombudsman és az európai adatvédelmi biztos fizetéskiigazításaival a Tanács 2/2005. számú költségvetés-módosítási tervezetében elfogadottak szerint;

2. úgy határoz, hogy kiigazítja a Bizottság költségvetését a 2/2005 számú költségvetésmódosítás előzetes tervezetében javasoltak szerint, és e célból költségvetés-módosítást terjesztett elő;

3. egyetért a létszámtervvel (Számvevőszék és európai adatvédelmi biztos) és a nómenklatúra változásaival (Bizottság) a Tanács 2/2005. számú költségvetés-módosítás tervezetében elfogadottak szerint;

4. úgy határoz, hogy kiigazítja a bevételi számításokat (Európai Gazdasági és Szociális Bizottság, valamint a Kiadóhivatal) a 2/2005. számú költségvetés-módosítás előzetes tervezetében javasoltak szerint, és e célból két költségvetés-módosítást terjesztett elő;

5. utasítja elnökét, hogy továbbítsa ezen állásfoglalást a 2/2005. számú költségvetés-módosítás tervezetéhez fűzött módosításokkal együtt a Tanácsnak és a Bizottságnak, valamint a többi érintett intézménynek és szervnek.

[1] HL L 248., 2002.9.16., 1. o.

[2] HL L 60., 2005.3.8., 1. o.

[3] HL C 172., 1999.6.18., 1. o. A 2003/429/EK határozattal (HL L 147., 2003.6.14., 25. o.) módosított megállapodás.

[4] 2004.12.16-i Elfogadott szövegek, P6_TA(2004)0103.

--------------------------------------------------